București, Craiova și Brăila. Sunt primele trei orașe din România unde Tesla va instala câte un Supercharger - sistemul de încărcare rapidă a automobilelor electrice, inventat de producătorul american. Informația apare pe site-ul oficial al companiei și a fost confirmată pe Twitter, chiar de CEO-ul Elon Musk, într-o discuție cu un român.

Vestea vine, după ce, în octombrie, s-au purtat negoicieri între reprezentanți Tesla și George Maior, ambasadorul României în SUA, care a prezentat, într-o întâlnire de lucru, măsurile implementate de țara noastră în domeniul energiei regenerabile.

Pe site-ul companiei, informația despre cele trei orașe a fost postată de ceva timp, fără a fi precizată însă data exactă la care au de gând americanii să-și extindă rețeaua de super-încărcătoare și la noi în țară.

Acum vestea că aceste sisteme rapide de încărcare vor exista în toată Europa a fost confirmată oficial de Elon Musk, pe contul de Twitter. Miliardarul spune că se va întâmpla în 2019.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

„Da. Acoperirea cu Supercharger se va exitinde la 100% din continentul european anul viitor. Din Irlanda, până la Kiev, din Norvegia, până în Turcia”, a scris acesta.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Într-o discuție cu un român care l-a întrebat: „Chiar și România? :)”, Musk a răspuns simplu: „Da”. Bărbatul a revenit cu o altă întrebare, și anume dacă asta înseamnă și deschidere unui magazin Tesla în țara noastră, însă nu a mai primit un răspuns.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Este un pas normal pentru Tesla, având în vedere că gigantul american început să pregătească Model 3, cel mai accesibil autoturism al companiei, pentru piețele din Europa încă din luna noiembrie.

Rămâne însă de văzut ce decide Tesla în legătură cu extinderea rețelei de fabrici. În 2018, Elon Musk a bătut palma cu China pentru deschiderea unei uzine, însă în joc este și Europa.

Încă din 2016 se zvonea că România negociează cu un producător american de mașini electrice pentru deschiderea unei fabrici în țara noastră. Dacă este într-adevăr un interes al celor de la Tesla, România nu ar fi singura ţară care negociază cu americanii. Toată Europa de Est visează la o fabrică de maşini electrice. Şi din informaţiile apărute în presa din regiune, Slovacia şi Ungaria ar fi curtat deja producătorul american. La fel și Franța.

Ministrul economiei de atunci, Costin Borc, a spus într-un interviu acordat celor de la Hotnews că România poartă negocieri pentru atragerea unei investiţii din partea unui producător de maşini electrice. S-a ferit să confirme numele companiei, dar a oferit indicii despre cine ar putea fi:



„Reporter: Vrea România să atragă un producător de maşini electrice?



Costin Borc, ministrul Economiei: Evident!



Reporter: Există discuţii?



Costin Borc: Există ceva discuţii la nivel incipient. Evident că mergem în sensul ăsta.



Reporter: Spuneţi-mi dacă e vorba de o companie europeană sau una americană.



Costin Borc: Mai lipsea să mă întrebaţi dacă este vorba de o companie care începe cu „T” şi se termină cu „esla”. S-ar putea. S-ar putea”.

Planurile Tesla pentru anul viitor sunt ambițioase. Cât despre România, rămâne de văzut dacă producătorul american a câștigat suficientă notorietate încât să-i cucerească pe românii fani ai mărcilor de lux și veșnic îndrăgostiți de Mercedes, BMW sau Audi.

Cât despre prețul unei mașini Tesla, acesta începe undeva la 45.000 de dolari pentru cel mai ieftin Model 3, și poate ajunge spre 200.000 de dolari pentru un SUV Model X Performance.